En tradition som dronningens nu afdøde mand prins Henrik ikke ønskede at være en del af.

- Kunstværket repræsenterer regentparrets fælles virke gennem 50 år, og prinsens beslutning om ikke at lade sig begrave i Roskilde Domkirke har ikke medført ændringer af kunstværket, fremgår det af pressemeddelelsen.

Kongehuset understreger i pressemeddelelsen, at arbejdet og omkostningerne med gravstedet er holdt inden for Folketingets fastsatte bevilling på finansloven. Den samlede pris for gravstedet lyder i følge Ritzau på mere end 29 millioner kroner.

Forbliver tildækket

Bjørn Nørgaard har kaldt sit nu færdige værk for "Sarkofag" og skabt det med materialer fra og referencer til lande som Frankrig, Færøerne og Grønland, som regentparret besøgte sammen.